Izvor: ANADOLIJA/Fatih Aktas

Vojni avion srušen je na granici sa Sirijom i snažno eksplodirao u sudaru sa tlom. Turske vlasti poručuju da se radilo o provredi zračnog prostora Turske. Prvotno je objavljeno kako se ne zna čiji je avion, no sat vremena nakon rušenja objaljeno je kako je u pitaju ruski avion Su-24.

19:45 Ruski vojnik ubijen je u potrazi za pilotima vojnog zrakoplova kojeg je srušila Turska, objavila je ruska vojska.

19:35 Moskva planira prekinuti vojnu suradnju s Ankarom, nakon današnjeg obaranja ruskog bombardera, kojeg su srušile turske vojne snage.

VIŠE PROČITAJTE OVDJE

19:05 Rusko ministarstvo obrane potvrdilo smrt jednog pilota, javlja Guardian.

18:40 Američki predsjednik Barack Obama izjavio je nakon sastanka s francuskim predsjednikom Francoisom Hollandeom da Turska ima pravo braniti svoj zračni prostor i da dvije strane moraju razgovarati kako bi snizile napetosti.

VIŠE PROČITAJTE OVDJE

17:50 Američka vojska potvrdila je navode Turske kako su turski piloti upozorili ruski borbeni avion 10 puta prije nego su ga srušili.

VIŠE PROČITAJTE OVDJE

17:40 Turski dužnosnik rekao je za Reuters da turske službe vjeruju da su dvojica pilota iz srušenog ruskog aviona još uvijek živa te da rade na tome da ih oslobode iz ruku sirijskih pobunjenika.

16:25 Turska je u utorak pismeno o rušenju zrakoplova obavijestila glavnog tajnika UN-a Ban Ki-moon i pet stalnih članica Vijeća sigurnsoti, piše agencija Reuters.

VIŠE PROČITAJTE OVDJE

00:00 Izvor: N1

15:55 Ruski ministar vanjskih poslova Sergej Lavrov otkazao je planirani službeni posjet Turskoj. Sastanak je bio predviđen za srijedu, a turski službenici inzistirali su da se ipak održi.

15:33 Turski predsjednik Recep Erdogan sazvao je hitni sigurnosni sastanak na kojem će sudjelovati njegovi najviše rangirani generali, šefovi tajnih službi, premijer Davutoglu i ministri, prenosi turski CNN

15:10 Guardian javlja da postoje nepotvrđene informacije kako je u Siriji srušen i jedan ruski helikopter dok je pokušavao doći do mjesta s tijelima poginulih pilota srušenog borbenog zrakoplova. Ove informacije objavili su sirijski pobunjenici, ali još uvijek su nepotvrđene.

Sirjski Opservatorij za ljudska prava javlja da još nije moguće utvrditi je li helikopter srušen ili je pao zbog tehničkih problema.

VIŠE PROČITAJTE OVDJE

14:50 Donald Tusk, predsjednik Vijeća Europe smatra da je, u ovom opasnom trenutku, potrebno zadržati hladnu glavu.

In this dangerous moment after downing of Russian jet, all should remain cool headed and calm — Donald Tusk (@eucopresident) November 24, 2015

14:10 "Današnji gubitak je nož koji su nam u leđa zabili suučesnici teroristima. Ne mogu to opisati ni na koji drugi način. Naša je letjelica srušena iznad teritorija Sirije projektilom iz turskog zrakoplova F-16. Pala je na sirijski teritorij četiri kilometra od Turske", izjavio je Putin nakon sastanka s jordanskim kraljem Abdullahom u Moskvi.

Ustvrdio je i da su ruski piloti radili herojski posao.

VIŠE PROČITAJTE OVDJE

13:55 Putin tvrdi kako je ruski avion srušen na sirijskom teritoriju, četiri kilometra od turske granice, javlja Reuters.

13:30 Ruski ministar obrane tvrdi da se avion kretao "unutar granica sirijskog teritorija".

13:20 Turci tvrde da je njihova mapa za praćenje letova pokazala da je ruski avion povrijedio turski zračni prostor.

13:11 Na zahtjev Turske, NATO će održati izvanredni sastanak u 5 sati popodne. Cilj sastanka je da Turska informira saveznike o današnjem incidentu.

VIŠE PROČITAJTE OVDJE

Turska televizija Haber Turk objavila je snimku pada aviona, a novinska agencija Anadolu objavila je snimke na kojima se vidi da su se dvojica pilota uspjela katapultirati iz srušenog zrakoplova. Međutim izvori iz Sirije navode da su obojica poginula, dok ruski RT prenosi video koji navodno prikazuje jednog pilota kako nepomično leži na tlu, okružen ljudima odjevenim u vojne uniforme, koji ponavljaju "Bog je velik". Navode tek da je jedan pilot vjerojatno poginuo.

VEZANA VIJEST Prvi puta u povijesti članica NATO pakta srušila ruski avion

Rusko ministarstvo obrane objavilo je da avion nije zadirao u zračni prostor Turske te da je letio na visini od 6.000 metara, prenosi RT. Nije im poznata sudbina dvojice pilota, koji su uspjeli napustiti zrakoplov prije eksplozije izazvane projektilom odaslanom, kako se trenutno vjeruje, s tla.

"Za vrijeme leta zrakoplov je letio samo unutar granica Sirije. To je registrirano u objektivnim podacima za nadgledanje", navelo je ministarstvo obrane Rusije.

Dužnosnik turske vojske kazao je Reutersu da je avion upozoren prije nego je na njega ispaljen projektil iz turskog zrakoplova F-16. Tvrde da je upozorenje ponovljeno deset puta unutar pet minuta, prenosi CNN.

#SONDAKİKA! Sınırı ihlal eden Rus uçağının uyarıldıktan sonra Türk jetleri tarafından düşürüldüğü belirtiliyor pic.twitter.com/MU8rCOY4Zz — Habertürk TV (@HaberturkTV) November 24, 2015



Turski premijer Ahmet Davotoglu susreo se s dužnosnicima ministarstva vanjskih poslova i naredio im da se konzultiraju s NATO-om i UN-om o razvoju događaja na sirijskoj granici.



Oboreni avion pao je na selo uglavnom naseljeno sirijskim Turkmenima, a koje je često na udaru sirijske i opozicijske vojske.



NATO u listopadu bio snažno uz Tursku

Podsjetimo, početkom listopada ove godine glavni tajnik NATO-a Jens Stoltenberg razgovarao je s ministrom vanjskih poslova Turske o vojnim akcijama Rusije u Siriji i oko nje te o "neprihvatljivim povredama turskog zračnog prostora od strane ruskih bojnih aviona". Izrazio je punu podršku Turskoj.

"Dao sam mu do znanja da NATO ostaje snažno posvećen sigurnosti Turske", uoči sastanka Sjevernoatlantskog vijeća, koje je sastalo upravo zbog pritužbi Turske da Rusija zadire u njen zračni prostor.



"Ruske aktivnosti ne pridonose sigurnosti i stabilnosti regije. Pozivam Rusiju da u potpunosti poštiva zračni prostor NATO-a i da izbjegava eskalacije napetosti sa Savezom. Zahtijevam od Rusije da poduzme nužne korake da uskladi svoje napore s međunarodnom zajednicom u borbi protiv ISIL-a", zaključio je tada Stoltenberg.

N1 pratite putem aplikacija za Android | iPhone/iPad i društvenih mreža Twitter | Facebook.